Ανάκτορο Χίρσχολμ

Το ανάκτορο Χίρσχολμ, δανικά: Hirschholm palads, γνωστό και ως ανάκτορο Hørsholm, ήταν ένα βασιλικό παλάτι που βρισκόταν στον σημερινό δήμο Χίρσχολμ, ακριβώς βόρεια της Κοπεγχάγης, στη Δανία. Ξανακτίστηκε σε στυλ μπαρόκ τη δεκαετία του 1740 και, ως ένα από τα ωραιότερα κτίρια της εποχής του, έγινε γνωστό ως οι «Βερσαλλίες του Βορρά».

Ανέπτυξε μία περιβόητη φήμη σε σχέση με τον ρόλο του στην υπόθεση μεταξύ του γιόχαν-Φρήντριχ Στρούενσε και της βασίλισσας Καρολίνας-Ματθίλδης τη δεκαετία του 1770. Μετά από αυτό ερήμωσε και κατεδαφίστηκε το 1809-13.

Το παλάτι σχεδιάστηκε από τον Λάουριτς ντε Τούραχ για τον βασιλιά Χριστιανό ΣΤ΄ και τη σύζυγό του βασίλισσα Σοφία-Μαδγαληνή και προοριζόταν ως η θερινή τους κατοικία.

 Ιστορία 

 Πρώιμη ιστορία 
μικρογραφία|200x200εσ|Το ανάκτορο Χίρσχολμ.

Το ανάκτορο Χίρσχολμ κτίστηκε σε μία τοποθεσία, που είχε να χρησιμοποιηθεί από τον Μεσαίωνα. Από το 1100 περίπου υπήρχε μία οχύρωση στην τοποθεσία γνωστή ως Hørningsholm. Το 1391 το κτήμα έγινε γη του στέμματος, όταν η βασίλισσα Mαργαρίτα Α΄ κατέλαβε το ακίνητο. Στα τέλη του 16ου αιώνα ο Φρειδερίκος Β΄ και ο Χριστιανός Δ΄ έκτισαν ένα βασιλικό κυνηγετικό κάστρο στην τοποθεσία. Το κτήμα, που κάλυπτε μία μεγάλη έκταση (σημερινούς δήμους Hørsholm, Kάρλεμπο, Birkerød και ένα τμήμα του Allerød) ονομαζόταν Noble Estate of Hørsholm (adelsgodset Hørsholm ) και διδόταν σε διάφορους ευγενείς και μέλη της βασιλικής αυλής.

Στα μέσα του 17ου αι. είχε αναπτυχθεί μία βασιλική παράδοση, σύμφωνα με την οποία ο βασιλιάς χάριζε το ανάκτορο Χίρσχολμ στη σύζυγό του και χρησιμοποιείτο ως θερινή κατοικία. Το κτήμα το διαχειριζόταν τώρα απευθείας ο βασιλικός οίκος και τα έσοδα πήγαιναν στη βασίλισσα.

Η σύζυγος τού Φρειδερίκου Δ΄, η Λουίζα κατείχε το ανάκτορο Χίρσχολμ το διάστημα 1700-1721. Το εκσυγχρόνισε και τού πρόσθεσε έναν αριθμό από κτίρια αγροκτήματος στην ιδιοκτησία.

 Το μπαρόκ παλάτι 
μικρογραφία|Σχέδιο του παλατιού Χίρσχολμ (1749) του Λάουριτς ντε Τούραχh από το έργο Ο Δανός Βιτρούβιος.

Το μπαρόκ παλάτι που σχεδιάστηκε από τον ντε Τούραχ ολοκληρώθηκε το 1744 και ήταν ένα από τα πιο εντυπωσιακά οικοδομικά έργα εκείνης της περιόδου. Αναφερόταν ως «οι Βερσαλλίες του Βορρά». Όταν ο βασιλιάς απεβίωσε το 1746, έγινε η κατοικία της Σοφίας-Μαγδαληνής ως χήρας βασίλισσας. Πραγματοποίησε μία σειρά από αλλαγές στο κτήμα, που έδειχναν τις αγροτικές μεταρρυθμίσεις, οι οποίες θα έπαιζαν μεγάλο ρόλο στη χώρα τις επόμενες δεκαετίες.

Τα σχέδια του Τούραχ του παλατιού δημοσιεύτηκαν στο Ο Δανός Βιτρούβιος το 1746-1749.

Η χήρα βασίλισσα απεβίωσε το 1770 και το παλάτι ανέλαβε ο βασιλιάς Χριστιανός Ζ΄, ο οποίος το χρησιμοποίησε ως θερινή κατοικία για την οικογένειά του και την Αυλή του. Στις 17 Ιουνίου 1771 η βασιλική οικογένεια και η Αυλή εγκαταστάθηκαν στο παλάτι και στις 7 Ιουλίου η Καρολίνα-Ματθίλδη γέννησε το δεύτερο παιδί της, την πριγκίπισσα Λουίζα-Αυγούστα, της οποίας ο πατέρας ήταν σχεδόν βέβαιο ότι ήταν ο Στρουένσεε. Αυτό το καλοκαίρι αναφέρεται ως το «Καλοκαίρι του Χίρσχολμ» στη δανική ιστορία.

 Παραμέληση και κατεδάφιση 
αριστερά|μικρογραφία|200x200εσ|Το Χίρσχολμ σε παρακμή, 1797.

Μετά από εκείνο το καλοκαίρι, μετά τη σύλληψη του Στρουένσεε και της βασίλισσας στις 17 Ιανουαρίου 1772, την επακόλουθη εκτέλεση τού Στρουένσε, την εξορία και τη φυλάκιση της βασίλισσας, το παλάτι παρέμεινε άδειο μέχρι το 1810. Εκείνη την εποχή ο Φρειδερίκος ΣΤ΄ είχε κατεδαφίσει το ερειπωμένο πλέον παλάτι, για να χρησιμοποιηθεί ως δομικό υλικό για την ανοικοδόμηση του παλατιού Κρίστιανμπουργκ, το οποίο είχε καεί ολοσχερώς στην πυρκαγιά του 1794.

 Η τοποθεσία σήμερα 
μικρογραφία|200x200εσ|Η εκκλησία Χίρσχολμ από το 1883, που τώρα βρίσκεται στη θέση του πρώην παλατιού.

Το 1822-23 μία μικρή εκκλησία που σχεδιάστηκε από τον αρχιτέκτονα Κρίστιαν-Φρέντερικ Χάνσεν κτίστηκε στο έδαφος του κατεδαφισμένου παλατιού. Το πάρκο που περιβάλλει την εκκλησία, η οποία βρίσκεται σε ένα μικρό νησί σε μία λίμνη, εξακολουθεί να φέρει κάποια στοιχεία για τον αρχικό κήπο του παλατιού. Εξακολουθούν να υπάρχουν ορισμένα από τα αγροτικά κτίρια, που είχε κτίσει η Λουίζα στις αρχές του 18ου αι. Ορισμένα από αυτά στεγάζουν το Μουσείο Κυνηγιού και Δασοπονίας της Δανίας.

Το Τοπικό Μουσείο Χίρσχολμ έχει μία μόνιμη έκθεση για το παλάτι, τη βασιλική υπόθεση και τις συνέπειές της.

 Δείτε επίσης 
 Κατάλογος με κάστρα και παλάτια στη Δανία

 Βιβλιογραφικές αναφορές 

 Εξωτερικοί σύνδεσμοι 
 Τοπικό Μουσείο Hørsholm (μόνο στη δανική γλώσσα)
 εικόνες

Κατηγορία:Βασιλικές κατοικίες στη Δανία